Habsah Buang

Habsah binti Buang atau lebih dikenali sebagai Habsah Buang (turut dikreditkan sebagai Habsah atau Hapsha) merupakan seorang pelakon dan penari era 40an 50-an/60-an. Habsah Buang di lahirkan di Singapura, Di Pitt Street, berdekatan dengan Jalan Besar pada tahun 1919. Pada usia yang sangat muda iaitu antara 7-8 tahun, beliau telah pun berkecimpung di arena pentas Bangsawan, mengikuti Borneo Star Opera dan menjelajah beberapa bandar di Nusantara dan Tanah Semenanjung.https://ladybosz.com/2024/10/05/hebatnya-habsah-buang-terlibat-filem-hollywood/

Penglibatan
Mak Habsah mula melibatkan diri dalam dunia filem seawal tahun 1940-an dan diantara filem-filem yang beliau lakonkan adalah seperti filem Bermadu, Topeng Shaitan dan Terang Bulang di Malaya dimana beliau telah diberi peranan utama dalam filem ini. Pada lewat tahun 1941, beliau telah berlakon dalam filem berjudul Mata Hantu namun penggambaran itu dihentikan kerana Tentera Jepun telah menyerang Singapura.

Sewaktu pendudukan Jepun, Mak Habsah tinggal di Lorong Engku Aman, Di Geylang, berhampiran dengan rumah Wak Jarr, datuk kepada Biduanita Kartina Dahari. Apabila Pegawai Jepun mengetahui bahawa Mak Habsah adalah pelakon filem, beliau telah disuruh menganggotai kumpulan Budaya Jepun yang dipanggil Nippon Buyoh untuk menghiburkan askar-askar Jepun dengan tarian dan lawak jenaka. Setelah Tentera Jepun berundur pada tahun 1945, dunia filem dihidupkan semula, dan Mak Habsah pun tidak melepaskan peluang untuk kembali berlakon dihadapan kamera.

Diantara filem-filem lakonan beliau semasa era Keemasan perfileman Melayu adalah Penarek Beca, Anak Ku Sazali, Nasib Labu Labi, Isi Neraka, Lubalang Daik, Batu Durhaka dan banyak lagi. Antara filem lakonan beliau yang popular ialah "Dayang Senandong", beliau memegang watak sebagai Permaisuri yang kejam terhadap menantunya yang hitam legam.

Perkahwinan
Beliau telah mendirikan rumah tangga ketika berusia 13 tahun bersama Encik Yon @ Mohd Leon merupakan seorang pelakon bangsawan yang juga adik beradik pelakon, M. Suki dan mempunyai 5 anak hasil dari pekahwinan itu. Salah satu anak beliau yang menjadi pelakon popular semasa di Jalan Ampas adalah Seniwati Hashimah Yon.

Kematian
Beliau menghembuskan nafasnya yang terakhir pada 28 April 1994 di Blok 22, Evenue 1, Bedok South, Singapura jam 1.10 pagi ketika berusia 75 tahun kerana sakit tua meninggalkan enam orang anak dan lebih dua puluh orang cucu.

Filemografi

Filem
 Tahun  Tajuk Watak  Catatan  1938 Booloo Penari  Filem pertama Hollywood sebagai pelakon tambahan  1940 Mutiara  1941 Bermadu Toping Saitan Ibu Tiri Terang Bulan Di Malaya 1943 Tiga Kekaseh1952 Antara Senyum dan Tangis Pelakon tambahan  Permata Di Perlimbahan1953 Ayer Mata Kerana Kau Rogayah  Putus Harapan Orang Gaji Hashim 1954 Merana Rahmah 1955 Roh Membela Penarek Becha  Isteri Orang Kaya Marzuki 1956 Anak-ku Sazali  Isteri Orang Kaya Ribut Bernoda Ibu Sulong  Keadilan Illahi Bonda Puteri Nurani 1957 Kembali Seorang Seruan Darah Hantu Jerangkong Mak Hitam1958 Anak Pontianak  Mak Bidan / Perempuan Tua Hodoh Hantu Kubor Mak Hitam1959 Batu Belah Batu Bertangkup  Bomoh Mak Darat Dandan Setia  Permaisuri Musang Berjanggut Permaisuri Pura Cendana Nujum Pak Belalang  Ketua Inang 1960 Isi Neraka  Mak Uteh1961 Si Tanggang  Isteri Orang Kaya Inas Mas Merah  Ibu Delima Sri Tanjung1962 Batu Durhaka  Ibu Mawar Gerhana Mak Tenah  Lubalang Daik  ibu tunangan Singkip1963 Korban Bibah Pilih Menantu  Puan Habsah Nasib Si Labu Labi Guru Besar Persatuan Anak-Anak Yatim  Darah Muda  Arfah Kasih Tanpa Sayang  Ibu Wan Kalsom 1964 Siapa Besar Permaisuri Melanchong Ka Tokyo1965 Dayang Senandong Permaisuri Ampuan Bidasari Isteri Saudagar1966 Anak Buloh Betong Permaisuri Tg. Karang Kacha Permata  Rokiah  1967 A Go Go 67  ibu Fauziah 1972 Harimau Jadian Isteri Pak Dollah  1973 Hati Batu 1975 Keluarga Si Comat  Ibu Anizah Filem terakhir 

Rujukan

Pautan luar


Kategori:Kelahiran 1919
Kategori:Kematian 1994
Kategori:Pelakon wanita Singapura
Kategori:Pelakon filem Singapura
Kategori:Warga Studio Jalan Ampas
Kategori:Muslim Singapura